text: এমএ হাশেম (৩০ আগস্ট ১৯৪৩–২৪ ডিসেম্বর ২০২০) পারটেক্স গ্রুপের প্রতিষ্ঠাতা এবং চেয়ারম্যান।  তিনি বাংলাদেশ জাতীয়তাবাদী দল এর সাবেক সংসদ সদস্য।  তার স্ত্রী সুলতানা হাশেম।
  
  প্রাথমিক জীবন 
  এম এ হাসেম ৩০ আগস্ট ১৯৪৩ সালে নোয়াখালীর বেগমগঞ্জে জন্মগ্রহণ করেন।
  
  কর্মজীবন 
  এম এ হাসেম অর্ধ শতক আগে তামাক দিয়ে ব্যবসা শুরু করে বাণিজ্যের বিস্তার ঘটিয়েছেন আবাসন, আমদানি-রপ্তানি, পার্টিকেল বোর্ড, ইস্পাত, প্লাস্টিক, ভোগ্যপণ্য, ব্যাংক-বীমাসহ বিভিন্ন খাতে।
  
  তিনি নর্থ সাউথ ইউনিভার্সিটি ট্রাস্টের চেয়ারম্যান। তিনি সিটি ব্যাংক লিমিটেড ও ইউনাইটেড কমার্শিয়াল ব্যাংকের পরিচালনা পর্ষদে ছিলেন। জনতা ইনসুরেন্স কোম্পানিও তিনি গড়ে তোলেন।
  
  রাজনৈতিক জীবন 
  এম এ হাসেম ২০০১ সালের জাতীয় নির্বাচনে নোয়াখালীর বেগমগঞ্জ আসন (নোয়াখালী-২) থেকে বিএনপির প্রার্থী হয়ে সংসদ সদস্য নির্বাচিত হয়েছিলেন। ২০১৬ সালে আনুষ্ঠানিকভাবে বিএনপি ছাড়ার ঘোষণা দেন তিনি।
  
  মৃত্যু 
  এম এ হাসেম ২৪ ডিসেম্বর ২০২০ সালে বার্ধক্যজনিত জটিলতা ও করোনাভাইরাসে আক্রান্ত হয়ে মৃত্যুবরণ করেন। মৃত্য়ুকালে তার বয়স হয়েছিল ৭৭ বছর। তাকে ঢাকার বনানী কবরস্থানে দাফন করা হয়েছে।
  
  তথ্যসূত্র 
  
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:বাংলাদেশী ব্যবসায়ী
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
  বিষয়শ্রেণী:২০২০-এ মৃত্যু
  বিষয়শ্রেণী:১৯৪৩-এ জন্ম
  বিষয়শ্রেণী:নোয়াখালী জেলার ব্যক্তি
  বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
title: এম এ হাসেম